สอท.คาดค่าเงินบาทแข็งค่าต่อเนื่อง
ประธานสภาอุตสาหกรรมแห่งประเทศไทยค่าเงินบาทมีแนวโน้มแข็งค่าต่อเนื่อง เหตุเศรษฐกิจของสหรัฐและสหภาพยุโรป เริ่มชะลอตัวลงอย่างชัดเจน
20 ส.ค. 2553

ประธานสภาอุตสาหกรรมแห่งประเทศไทยค่าเงินบาทมีแนวโน้มแข็งค่าต่อเนื่อง เหตุเศรษฐกิจของสหรัฐและสหภาพยุโรป เริ่มชะลอตัวลงอย่างชัดเจน
นายพยุงศักดิ์ ชาติสุทธิผล ประธานสภาอุตสาหกรรมแห่งประเทศไทย กล่าวว่า ค่าเงินบาทมีแนวโน้มแข็งค่าต่อเนื่องยาวนานเป็นปี เนื่องจากเศรษฐกิจของสหรัฐอเมริกาและสหภาพยุโรป เริ่มชะลอตัวลงอย่างชัดเจน และอาจยาวนานต่อเนื่อง โดยในปี 2554 อาจเห็นค่าเงินบาท แตะที่ระดับ 30 บาทต่อดอลลาร์สหรัฐ ทำให้ผู้ประกอบการต้องปรับแผนธุรกิจไว้ที่ระดับ 31บาทต่อดอลลาร์สหรัฐ          อย่างไรก็ตาม มั่นใจว่า ธนาคารแห่งประเทศไทย จะดูแลค่าเงินบาทให้เป็นไปในทิศทางเดียวกัน กับภูมิภาค โดยภาคเอกชน ยังไม่กังวลปัญหาค่าเงินบาทมากนัก เพราะยังแข็งค่าเกาะกลุ่ม และสำหรับแนวโน้มเศรษฐกิจไทยในปีนี้ หากไม่มีปัจจัยลบเข้ามาซ้ำเติม เชื่อว่าจะขยายตัวได้ร้อยละ 7 และหากได้รับปัจจัยบวกในการแก้ไขปัญหามาบตาพุด รวมทั้งการสร้างบรรยากาศการค้า การลงทุน ให้ดีขึ้น ก็มีโอกาสที่เศรษฐกิจไทยจะขยายตัวได้เกิน ร้อยละ 7